Nittedal Teleport

Nittedal Teleport, også kalt Nittedal jordstasjon, ligger nord i Hakadal og driftes av SpaceNorway AS. Den er selskapets og Nordens største jordstasjon. Anlegget har noe over 50 antenner for opplink til, og nedlink fra, diverse satellitter. De største antennene har en diameter på 18 meter.

Herfra kommuniserer selskapet med satellitter for både radio, TV, telefoni og data. Programmer sendes opp til satellittene Thor 5, Intelsat 10-02 (i nyere tid markedsført som Thor 10-02), Thor 6 og Thor 7. Ved Nittedal overvåkes kvaliteten i Norkring, Canal Digital og TTS sine fjernsynssendinger i Norden, i tillegg til UPC i Øst-Europa.

Omtrent 75 systemingeniører og operatører jobber døgnkontinuerlige skift ved stasjonen.

Jordstasjonen ble etablert i 1986.

 Eksterne lenker 


Kategori:Kringkasting i Norge
Kategori:Byggverk i Nittedal
Kategori:Telenor
Kategori:Bakkestasjoner
Kategori:Etableringer i 1986